**CONVENI DE COL·LABORACIÓ ENTRE L’ASSOCIACIÓ CATALANA DE MUNICIPIS I COMARQUES I EL CONSORCI DE POLÍTIQUES MEDIAMBIENTALS DE LES TERRES DE L’EBRE PER LA GESTIÓ I SEGUIMENT DE LA COMPRA AGREGADA D’ENERGIA I L’ESTALVI I L’EFICIÈNCIA ENERGÈTICA.**

1. **Objecte**

Que ambdues parts col·laboraran en l’elaboració de l’Acord marc de serveis i subministrament d’elements d’eficiència energètica en l’enllumenat públic, amb destinació a les entitats locals de Catalunya i afavoriran la compra d’energia i l’eficiència i estalvi energètic per part dels municipis de les comarques de les Terres de l’Ebre dins els Acords marc de subministrament d’energia elèctrica i de gas natural que actualment té licitat l’ACM.

1. **Parts signants**
* Associació Catalana de Municipis i Comarques
* Consorci de Polítiques Mediambientals de les Terres de l’Ebre
1. **Data de signatura**

16/11/2017

1. **Duració**

1 any des de la signatura, i es podrà prorrogar per acord exprés de les parts, per períodes d’un any fins acumular un màxim de tres pròrrogues, mantenint-se en aquest cas vigents les condicions econòmiques descrites en el Pacte Tercer.

El present conveni s’extingirà pel transcurs del seu termini de vigència, si no se n’acorda la pròrroga, o com a conseqüència de l’extinció de l’Acord marc de serveis i subministrament d’elements d’eficiència energètica en l’enllumenat públic.

1. **Dotació econòmica**

Com a contraprestació al que s’expressa a l’acord precedent, el consell percebrà de l’ACM una quantitat anual fixa durant la preparació i vigència de l’Acord marc de serveis i subministrament d’elements d’eficiència energètica en l’enllumenat públic per les funcions previstes a les lletres A-G: 16.000,00 € + IVA.